ananddey/assamese-wiki-corpus huggingface dataset:
দাদোজী কোণ্ডাদেৱ

দাদোজী কোণ্ডাদেও বা দাদোজী কোণ্ডাদেৱ পুনে জাগিৰৰ এজন প্ৰশাসক আছিল।

জম্ম আৰু বংশ পৰিচয়

কোণ্ডাদেওৰ জন্ম হয় বৰ্তমানৰ মহাৰাষ্ট্ৰৰ দৌণ্ড অঞ্চলৰ এটা ব্ৰাহ্মণ পৰিয়ালত আৰু পুনে জিলাৰ বৰ্তমানৰ শিৰুৰ তালুকাৰ মালথানত সময় অতিবাহিত কৰিছিল।

কৰ্মজীৱন

তেওঁ আদিলশাহী সেৱাত উচ্চ স্থান লাভ কৰে আৰু শহাজীৰ জাগিৰ পৰিচালনা কৰাৰ আগতে কোন্দানা দুৰ্গত আদিলশ্বাহৰ হৈ মুখ্য অসামৰিক প্ৰশাসক হয়। ১৬৩৭ চনত শাহাজীয়ে আদিলশাহীৰ সেৱাত যোগদান কৰাৰ পিছত, তেওঁৰ পৰিয়ালৰ পুনা জাগিৰ (ফিফ) চুলতানে তেওঁক পুনৰ ুৱাই আনে। যিহেতু আদিলশ্বাহে বাংগালোৰত শাহাজী কনিষ্ঠত নিয়োজিত কৰিব লাগিছিল, শাহাজীয়ে কোন্দাদেওক পুনা জাগিৰৰ প্ৰশাসক হিচাপে নিযুক্ত কৰিছিল। প্ৰশাসক হিচাপে, কোণ্ডদেওৱে মাভাল অঞ্চলৰ ওপৰত সম্পূৰ্ণ নিয়ন্ত্ৰণ স্থাপন কৰে, স্থানীয় মাভাল দেশপাণ্ডেছৰ (প্ৰধান) বেছিভাগৰ ওপৰত জয় লাভ কৰে বা বশ কৰে। তেওঁ লালমহল প্ৰাসাদ নিৰ্মাণকে ধৰি পুনেৰ বসতি পুনৰ নিৰ্মাণ কৰে আৰু ১৬৩১ চনত আন এজন আদিলশাহী সেনাপতি মুৰাৰ জগ্দেওৰ দ্বাৰা ধ্বংসৰ সময়ত এৰি যোৱা বিশিষ্ট পৰিয়ালসমূহক ঘূৰাই অনাত উৎসাহিত কৰে। শাহাজীয়ে তেওঁৰ পত্নী জিজাবাই আৰু সৰু পুত্ৰ শিৱাজী, মাৰাঠা সাম্ৰাজ্যৰ ভৱিষ্যত প্ৰতিষ্ঠাপকৰ বাসস্থানৰ বাবেও পুনেক বাছনি কৰিছিল। কিছুমান সূত্ৰৰ মতে, ইয়াতেই যুৱ শিৱাজীৰ বিকাশ কোণ্ডাদেওক তেওঁৰ মাতৃ জিজাবাইৰ অনুৰোধত অৰ্পণ কৰা হৈছিল।

সম্মান

মহাৰাষ্ট্ৰৰ মুম্বাইৰ থানে অঞ্চলৰ দাদাজী কোণ্ডাদেও ষ্টেডিয়ামৰ নাম দাদাজী কোণ্ডাদেওৰ নামেৰে ৰখা হৈছে।
দাদোজী কোণ্ডাদেও বঁটা, বিভিন্ন ক্ষেত্ৰত যুৱ প্ৰজন্মক শিকোৱা, পথ প্ৰদৰ্শন কৰা বিশিষ্ট ব্যক্তিসকলক প্ৰদান কৰা বঁটা (কিন্তু 2008 চনত মাৰাঠা গোটৰ প্ৰতিবাদৰ পিছত ইয়াক "শ্ৰেষ্ঠ ক্ৰীড়া প্ৰশিক্ষক বঁটা" হিচাপে নামকৰণ কৰা হয়)।
মুম্বাই মহাৰাষ্ট্ৰৰ এটা পথ মাৰ্গৰ নাম দাদাজী কোণ্ডাদেওৰ নামেৰে ৰখা হৈছিল।

মৃত্যু

১৬৪৯ চনৰ ৭ মাৰ্চ তাৰিখে তেখেতে মৃত্যুবৰণ কৰে।

তথ্যসূত্ৰ
জালান সংগ্ৰহালয়, পাটনা

জালান সংগ্ৰহালয় (বাকিল্লা হাউচ; ) বিহাৰৰ পাটনাত অৱস্থিত এটা ব্যক্তিগত সংগ্ৰহালয়। বিহাৰ ৰাজ্যৰ একমাত্ৰ দুটা ব্যক্তিগত সংগ্ৰহালয়ৰ ভিতৰত ই অন্যতম।

অৱলোকন

উত্তৰ ভাৰতৰ বিহাৰ ৰাজ্যৰ পুৰণি চহৰ পাটনাৰ গংগা নদীৰ পাৰত থকা এটা ব্যক্তিগত আৱাসিক ঘৰ কিল্লা হাউচ। ১৯১৯ চনত নিৰ্মিত এই ঘৰটো কলাকৃতি আৰু প্ৰাচীন সামগ্ৰীৰ সংগ্ৰহৰ বাবে জনাজাত; আৰু এইটো আছিল ব্যৱসায়ী আৰু শিল্প সংগ্ৰাহক দিৱান বাহাদুৰ ৰাধাকৃষ্ণ জালানৰ (১৮৮২–১৯৫৪) ব্যক্তিগত কৃতিত্ব। এই ভৱনটো ইংৰাজী আৰু ডাচ্চ শৈলীৰে নিৰ্মিত আৰু স্থানীয়ভাৱে ইয়াক কিল্লা হাউচ বুলি জনা যায়।

ইয়াত পাথৰ, ধাতু, টেৰাকোটা, হাতীদাঁত, কাঁচ, চীনামাটি আদিৰ প্ৰায় ১০,০০০ টা বস্তুৰ সংগ্ৰহ আছে আৰু বেছিভাগেই আধুনিক যুগৰ সৈতে সম্পৰ্কিত। কলাত্মক সামগ্ৰীবোৰৰ ভিতৰত বহুতো ইউৰোপীয় আৰু কেইটামান এছিয় দেশৰ।

অট্টালিকাটোৰ এটা অংশ জালান পৰিয়ালৰ ব্যক্তিগত আৱাসিক অঞ্চল হৈয়েই আছে। সংগ্ৰহালয়টো পুৱা ৯-১১ বজালৈ, সোমবাৰৰ পৰা শনিবাৰলৈ ৯টাৰ পৰা ১১টালৈ আৰু দেওবাৰে পুৱা ১০ বজাৰ পৰা বিয়লি ৪ বজালৈ খোলা থাকে যদিও ভ্ৰমণৰ ৪৮ ঘণ্টা আগত, আগতীয়া নিযুক্তি লোৱাৰ প্ৰয়োজন হয়।

প্ৰসংগ

বাহ্যিক সংযোগ

Quila House and the Jalan Collection, A Brief Introduction
শ্ৰেণী:বিহাৰৰ সংগ্ৰহালয়
শ্ৰেণী:ভাৰতভিত্তিক সাংস্কৃতিক সংগঠন
শ্ৰেণী:ভাৰতৰ পুৰাতাত্বিক সংগ্ৰহালয়
শ্ৰেণী:ভাৰতৰ কলা সংগ্ৰহালয় আৰু গেলাৰী
ঐ

ঐ অসমীয়া লিপিৰ স্বৰবৰ্ণৰ নৱম আখৰ। যি ধ্বনি মুখৰ কোনো অংশতে বাধা নোপোৱাকৈ উচ্চাৰিত হয়, সেয়ে স্বৰধ্বনি। 'ঊ'ও এটি স্বৰধ্বনি, সেয়েহে 'ঊ' উচ্চাৰণ কৰোঁতেও মুখৰ কোনো অংশৰে বাধা দিয়া নহয়। ঐ এটা দ্বিস্বৰ, ঐ=অ+ই। ব্ৰেইল্ত 'ঐ'-ক এনেদৰে লিখা যায়।

ব্যঞ্জন বৰ্ণৰ লগত যোগ হ'লে

কোনো ব্যঞ্জন বৰ্ণৰ লগত যোগ হ'লে 'ঐ'ৰ ৰূপ সলনি হয়, অৰ্থাৎ ইয়াক অন্য ৰূপত লিখা হয়। সেই ৰূপ 'ঐ'ৰ গৌণ প্ৰতীক। 'ঐ'ৰ এই ৰূপ হ'ল 'ৈ'। যেনে - ক্+ঐ=কৈ আদি।

ইউনিক’ড

ৰূপ চিহ্ন ইউনিক’ড ক’ড নম্বৰ ইউনিক’ডত বিৱৰণ
স্বতন্ত্ৰ ৰূপ ঐ U+0990 BENGALI LETTER AI
গৌণ ৰূপ ৈ U+09C8 BENGALI VOWEL SIGN AI

'ঐ' বৰ্ণৰে আৰম্ভ হোৱা শব্দৰ উদাহৰণ

ঐৰাৱত
ঐনিতম
ঐশ্বৰ্য
ঐকতান
ঐক্য
ঐক্যবদ্ধ
ঐক্যমত
ঐকাত্ম্য
ঐচ্ছিক
ঐশ্বৰিক

ঐ-কাৰ যুক্ত শব্দৰ উদাহৰণ

দৈৱকী
জৈন
কৈশোৰ
গৈ
তৈয়াৰ
দৈ
দৈনিক
নৈ
পৈ
পৈণত
পৈত্ৰিক
বৈৰাগ্য
বৈষ্ণৱ
ভৈয়াম
মৈদাম
ৰৈ
লৈ
সৈনিক

তথ্য সংগ্ৰহ

শ্ৰেণী:অসমীয়া স্বৰবৰ্ণ
সৰ্বেশ্বৰ ভোই

সৰ্বেশ্বৰ ভোই (ইংৰাজী: Sarveshwar Bhoi; জন্ম: ১৭ ফেব্ৰুৱাৰী ১৯৮২) হ'ল এজন সম্বলপুৰী লোকগায়ক। তেওঁ ২০১৪ চনৰ ৰাষ্ট্ৰীয় চলচ্চিত্ৰ বঁটা বিজয়ী সম্বলপুৰী চলচ্চিত্ৰ আদিম বিচাৰত লিক্ৰি ঝিক্ৰি আৰু লাল ঝৰ ঝৰ গীত গাইছিল।

চমু জীৱনী

১৯৮২ চনত কালাহাণ্ডী জিলাৰ নৰলাৰ খাৰপুৰ গাঁৱত তেওঁ জন্মগ্ৰহণ কৰিছিল। পিতৃৰ নাম পুৰুষোত্তম ভোই আৰু মাকৰ নাম পান ভোই। তেওঁ নৰলা পঞ্চায়ত সমিতি হাইস্কুলৰ পৰা মেট্ৰিক পাছ কৰি ভৱানীপট্নাৰ চৰকাৰী স্বায়ত্তশাসিত মহাবিদ্যালয়ৰ পৰা স্নাতক ডিগ্ৰী লাভ কৰে৷

২০০২ চনত স্নাতক ডিগ্ৰী লাভ কৰি থাকোঁতে মহাবিদ্য সাংস্কৃতিক প্ৰতিষ্ঠানত গায়ন-বায়ন প্ৰতিযোগিতাত জয়লাভ কৰে। ২০০৬ চনত তেওঁ প্ৰথমে গুৰু কৰুণাকৰ দাসৰ পৰা আৰু পিছলৈ গুৰু সন্তোষ কুমাৰ দাসৰ পৰা ওডিছি সংগীত শিকিছিল।

সৰ্বেশ্বৰৰ পত্নী বিষ্ণুপ্ৰিয়া গহীৰ এগৰাকী লোকশিল্পী। তেওঁৰ পুত্ৰৰ নাম ভোলেশ্বৰ ভোই।

পুৰস্কাৰ

সম্বলপুৰী লোকনৃত্য আৰু গায়ন-বায়নলৈ আগবঢ়োৱা অৱদানৰ বাবে ২০১৭ চনত সংগীত নাটক অকাডেমীয়ে ৰছিদ বিছমিল্লা আলী খান যুৱপুৰাস্কৰ সন্মানেৰে সন্মানিত কৰিছিল।
কেন্দ্ৰীয় সংগীত আৰু নাটক একাডেমী জুনিয়ৰ বৃত্তি
কেন্দ্ৰীয় সংগীত আৰু নাটক একাডেমী ফেল'শ্বিপ
কলিংগা আইকনিক বঁটা ২০১৮
কোশল তাৰকা বঁটা।
২০১৭ চনত আলী খান যুৱ বঁটা	 (লোকনৃত্য আৰু গীত	বিভাগৰ বিজয়ী)।

তথ্যসূত্ৰ

শ্ৰেণী:জীৱিত ব্যক্তি শ্ৰেণী:ভাৰতীয় কণ্ঠশিল্পী শ্ৰেণী:ওড়িয়া ব্যক্তি
বৰবৰী নেহৰু উচ্চতৰ মাধ্যমিক বিদ্যালয়

বৰবৰী নেহৰু উচ্চতৰ মাধ্যমিক বিদ্যালয় ( অসমৰ বাক্সা জিলাৰ মুছলপুৰ মহকুমাৰ অন্তৰ্গত এখন বিদ্যালয়। বিদ্যালয়খন বৰবৰী বজাৰৰ সমীপত বৰমা-পাখামাৰা পথৰ পুৱ দিশত অৱস্থিত। ১৯৭১ চনত বাক্সা জিলাৰ (তেতিয়াৰ কামৰূপ) গ্ৰাম্য শিশুসকলৰ বাবে অসমীয়া আৰু বড়ো দুই মাধ্যমত মাধ্যমিক শিক্ষা প্ৰদানৰ উদ্দেশ্য এই বিদ্যালয়খন প্ৰতিষ্ঠা কৰা হৈছিল।

ইতিহাস

বাক্সা জিলাৰ উত্তৰ দিশত থকা বৰবৰী অঞ্চলত মাধ্যমিক শিক্ষাৰ বাবে এখন শিক্ষানুষ্ঠান অতি প্ৰয়োজন আছিল। সেয়েহে ১৯৭০ চনৰ পৰা বৰবৰী অঞ্চলৰ কেইগৰাকীমান ব্যক্তিয়ে এই কথা উপলব্ধি কৰি বিভিন্ন প্ৰকাৰে চেষ্টা চলাই ১৯৭১ চনৰ ১০ ফেব্ৰুৱাৰী তাৰিখে বববৰীত “বৰবৰী নেহৰু হাইস্কুল“ নামেৰে এখন শিক্ষানুষ্ঠান প্ৰতিষ্ঠা কৰে। ৰোহিনী কুমাৰ শৰ্মা
বিদ্যালয়খনৰ প্ৰতিষ্ঠাপক প্ৰধান শিক্ষক আছিল। সভাপতি সুৰেন্দ্ৰ নাথ দাস। ১৯৮৫ চনৰ ১ ফেব্ৰুৱাৰী তাৰিখে বিদ্যালয়খন অসম চৰকাৰে প্ৰাদেশিকীকৰণ কৰে। সেইসময়ত বিদ্যালয়খনৰ প্ৰধান শিক্ষক দীনেশ শৰ্মা আছিল। আকৌ ২০২১ চনৰ ৭ অক্টোবৰ তাৰিখে অসম চৰকাৰে বৰবৰী নেহেৰু হাইস্কুলখন বৰবৰী নেহেৰু উচ্চতৰ মাধ্যমিক বিদ্যালয়লৈ উন্নীত কৰা হয়।

অৱস্থান

অসমৰ বাক্সা জিলাৰ মুছলপুৰ মহকুমাৰ অন্তৰ্গত বৰবৰী বজাৰৰ সমীপত বৰমা-পাখামাৰা মূল পথৰ পুৱ দিশত অৱস্থিত। এই অঞ্চলটো ভাৰত-ভূটান সীমান্তৰ কাষত অৱস্থিত।

শিক্ষা

বিদ্যালয়খনত ভাৰতীয় শিক্ষা ব্যৱস্থাৰ (১০+২) ষষ্ঠ শ্ৰেণীৰ পৰা দশম শ্ৰেণীলৈ আৰু একাদশ, দ্বাদশ শ্ৰেণীৰ কলা শাখাত শিক্ষা প্ৰদান কৰা হয়।

ব্যৱস্থাপনা

অধ্যক্ষ, শিক্ষক আৰু পৰিচালনা সমিতি বিদ্যালয়খন পৰিচালনা কৰে। বিদ্যালয়খনৰ কিছুমান প্ৰশাসনিক আৰু উন্নয়নমূলক কাম-কাজ তদাৰক কৰা এখন তদাৰক সমিতিও আছে।

তথ্য উৎস

শ্ৰেণী:অসমৰ বিদ্যালয়সমূহ
শ্ৰেণী:বাক্সা জিলা
ডিনা নুথহেড

ডিনা নুথহেড (অনুমাণিক 1696) মেৰিলেণ্ড প্ৰভিন্সত বাস কৰা এগৰাকী ঔপনিৱেশিক মুদ্ৰক আছিল। তেৰটা কলনীত ছপাশালৰ অনুজ্ঞাপত্ৰ লাভ কৰা প্ৰথমগৰাকী মহিলা বুলি ধাৰণা কৰা হৈছে।

নুথহেডৰ জন্ম হৈছিল মেৰিলেণ্ডৰ এন্নে অৰুণ্ডেল কাউণ্টিত। ১৬৮৬ চনত তেওঁলোকে মেৰিলেণ্ডৰ ছেইণ্ট মেৰীছ চিটিলৈ গুচি যায় আৰু মূলতঃ চৰকাৰী প্ৰ-পত্ৰ ছপা কৰা এটা প্ৰেছ স্থাপন কৰে।

১৬৯৫ চনত স্বামীৰ মৃত্যুৰ পাছত নুথহেডে প্ৰিৰ’গেটিভ আদালতত হাজিৰ হৈ তেওঁক তেওঁৰ বাগিছাৰ প্ৰশাসক নিযুক্তি দিবলৈ অনুৰোধ জনায়। জন কুড তেওঁৰ বণ্ডৰ অন্যতম জামিনদাৰ আছিল। এবছৰৰ ভিতৰতে চৰকাৰ এনাপলিছলৈ গুচি যায় আৰু নুথেহেডে তালৈও তেওঁৰ প্ৰেছ স্থানান্তৰ কৰে।

নুথহেডৰ প্ৰথম স্বামী উইলিয়াম আৰু চুছানাৰপৰা দুটা সন্তান জন্ম হয়। তেওঁৰ পুনৰ বিবাহ হয়, মানুছ দেৱোৰান (মৃত্যু ডিচেম্বৰ ১৭০০)ৰ সৈতে। তেওঁৰ মৃত্যুৰ কিছুসময়ৰ পাছত তেওঁ আন্নাৰুণ্ডৰ চেবাষ্টিয়ান অলে (মৃত্যু ১৭০৭)ক বিয়া কৰায়। তেওঁৰ লগত তেওঁৰ তৃতীয় সন্তান চেবাষ্টিয়ান আছিল।

শ্ৰেণী:প্ৰকাশক
শ্ৰেণী:ব্যৱসায়ী
আধুনিক অসমীয়া সাহিত্যৰ ইতিহাস

আধুনিক অসমীয়া সাহিত্যৰ ইতিহাস এখন অসমীয়া গ্ৰন্থ। গ্ৰন্থখন আধুনিক অসমীয়া সাহিত্যৰ ইতিহাস অধ্যয়নৰ ক্ষেত্ৰত এখন গুৰুত্বপূৰ্ণ অসমীয়া গ্ৰন্থ। গ্ৰন্থখনৰ লেখক গুৱাহাটী বিশ্ববিদ্যালয়ৰ অসমীয়া বিভাগৰ অৱসৰপ্ৰাপ্ত প্ৰাধ্যাপক ড° শৈলেন ভৰালী। গ্ৰন্থখনত আধুনিক অসমীয়া সাহিত্যৰ ইতিহাসক দুটা ভাগত বিভক্ত কৰি আলোচনা কৰিছে- জোনাকী যুগৰ সাহিত্য আৰু যুদ্ধোত্তৰ যুগৰ সাহিত্য। গ্ৰন্থখনৰ পৃষ্ঠাৰ সংখ্যা ১৮০।

গ্ৰন্থকাৰৰ চমু পৰিচয়

শৈলেন ভৰালী একবিংশ শতাব্দীৰ অসমৰ এগৰাকী লেখক, সমালোচক আৰু অধ্যাপক। উপন্যাস আৰু নাট্য সমালোচক ৰূপে তেওঁৰ বিশেষ পৰিচিতি আছে। অসমৰ অংকীয়া নাটকে ধৰি বিভিন্ন দেশী-বিদেশী নাটক সম্পৰ্কে তেওঁ ঐতিহাসিক সমালোচনা আগবঢ়াইছে। ‘গডোৰ প্ৰতীক্ষাত’ নাম দি ছেমুৱেল বেকেটৰ বিখ্যাত নাটক ৱেইটিং ফৰ গ’ড’ ৰ তেওঁ অসমীয়া ভাঙনি কৰিছে। ৰাষ্ট্ৰীয় আৰু আন্তঃৰাষ্ট্ৰীয় বহুকেইখন সন্মিলনত ভৰালীয়ে অসমৰ হৈ যোগাদান কৰিছে।

মুখবন্ধ

গ্ৰন্থখনৰ দ্বিতীয় প্ৰকাশ হয় জানুৱাৰী ১৯৯২ ত। প্ৰকাশক আছিল চন্দ্ৰ প্ৰকাশ। গ্ৰন্থখনৰ প্ৰকাশ সম্পৰ্কত মুখবন্ধত গ্ৰন্থকাৰে এনেদৰে লিখিছে: "গ্ৰন্থখন পোনতে প্ৰকাশ কৰা হৈছিল আধুনিক অসমীয়া সাহিত্যঃ দুটি তৰংগ এই নামেৰে। ১৮৮৯ ৰ পৰা ১৯৭৩ লৈকে অসমীয়া সাহিত্যৰ আলোচনাই তাত ঠাই পাইিছল। আৰ্হিকাকত নিজেই চাব নোৱাৰাৰ বাবে অমাৰ্জনীয় ভুল-ভ্ৰান্তিৰে পুথিখন ওলাই আহিছিল। সেইবোৰ ইয়াত আঁতৰাবলৈ চেষ্টা কৰা হৈছে।"

জোনাকী যুগৰ সাহিত্য

প্ৰসংগক্ৰমে এই অধ্যায়ত আধুনিক অসমীয়া সাহিত্যৰ পটভূমি সম্পৰ্কে আলোচনা কৰিছে। তদুপৰি জোনাকী যুগৰ সাহিত্য সম্পৰ্কে আলোচনা কৰোঁতে জোনাকী যুগৰ সাহিত্যক তলত উল্লেখ কৰা ধৰণে ভাগ কৰিছে-
কবিতা
নাটক
উপন্যাস
চুটিগল্প
প্ৰবন্ধ আৰু সমালোচনা
জীৱনী সাহিত্য

যুদ্ধোত্তৰ যুগৰ সাহিত্য

এই ভাগটিত দ্বিতীয় বিশ্বযুদ্ধৰ পিছৰ পৰা বিংশ শতিকাৰ প্ৰায় নব্বৈ দশকলৈকে ৰচিত অসমীয়া সাহিত্যৰ বিষয়ে আলোচনা কৰিছে। গ্ৰন্থকাৰে এই সময়ছোৱাৰ সাহিত্যক আলোচনা কৰিবৰ বাবে তলত উল্লেখ কৰা ধৰণে ভাগ কৰিছে-
কবিতা
নাটক
উপন্যাস
চুটিগল্প
সমালোচনা আৰু প্ৰবন্ধ
জীৱনী আৰু ভ্ৰমণ সাহিত্য

তথ্যসূত্ৰ

শ্ৰেণী:অসমীয়া গ্ৰন্থ
মৰিয়ম ঘনী

মৰিয়ম ঘনী (পশতু/দাৰি: مریم غنی; জন্ম: ১৯৭৮) এগৰাকী আমেৰিকান দৃশ্য শিল্পী, ফটোগ্ৰাফাৰ, চলচ্চিত্ৰ নিৰ্মাতা আৰু সমাজকৰ্মী। বেনিংটন কলেজৰ ভিজুৱেল আৰ্টছ ফেকাল্টিৰ এগৰাকী সদস্য ঘনী হ’ল চিত্ৰা গণেশৰ সহযোগী তথা অংশীদাৰ আৰু ৰিয়ান লী গেলেৰীয়ে তেওঁক প্ৰতিনিধিত্ব কৰে। তেওঁৰ কৰ্মৰাজি টেট মডাৰ্ন আৰু নেশ্যনেল গেলেৰী অফ আৰ্টৰ দৰে স্থানত প্ৰদৰ্শিত হৈছে। তেওঁ ইনডেস্ক অফ দ্য ডিছএপিয়াৰ্ডৰ দৰে কেইবাটাও প্ৰকল্পৰ লগতে লাইক ৱাটাৰ ফ্ৰম এ ষ্টোন আৰু ৱাট উই লেফ্ট আনফিনিছডৰ দৰে চলচ্চিত্ৰ নিৰ্মাণ কৰিছে।

প্ৰাৰম্ভিক জীৱন আৰু শিক্ষা

মৰিয়ম ঘনীৰ জন্ম ১৯৭৮ চনত নিউয়ৰ্কৰ ব্ৰুকলিনত এজন আফগান পিতৃ আৰু এগৰাকী লেবাণীজ মাতৃৰ গৰ্ভত হৈছিল। তেওঁৰ পিতৃ মহম্মদ আশ্ৰফ ঘনীয়ে ২০১৪ চনৰপৰা ২০২১ চনলৈ আফগানিস্তানৰ ৰাষ্ট্ৰপতি হিচাপে কাৰ্যনিৰ্বাহ কৰিছিল। তেওঁৰ মাতৃ ৰুলা ছাডে এগৰাকী লেবাণীজ নাগৰিক। মেৰিলেণ্ডৰ উপনগৰত বাস কৰা ঘনী নিৰ্বাসনত ডাঙৰ-দীঘল হৈছিল আৰু ২০০২ চনত ২৪ বছৰ বয়স নোহোৱালৈকে তেওঁ আফগানিস্তান ভ্ৰমণ কৰিব পৰা নাছিল।

কেৰিয়াৰ

ঘনীয়ে ডিজিটেল মিডিয়া আৰু প্ৰযুক্তিক তেওঁৰ শিল্পকৰ্ম সৃষ্টিৰ এক সঁজুলি হিচাপে গণ্য কৰে। তেওঁৰ বেছিভাগ কামৰে একোটা ৰাজনৈতিক উপাদান থাকে আৰু সামাজিক তথা অৰ্থনৈতিক ব্যৱস্থাত থকা বৈষম্যৰ কথা কয়। তেওঁ নিজকে এগৰাকী মহিলাৰ অধিকাৰ আৰু মানৱ অধিকাৰ কৰ্মী হিচাপে গণ্য কৰে। ২০০৪–২০০৫ চনত তেওঁ আইবিমৰ (Eyebeam) আৱাসিক শিল্পী আছিল। ২০১৮ চনৰপৰা ঘনী বেনিংটন কলেজৰ ভিজুৱেল আৰ্টছ ফেকাল্টিৰ সদস্য হিচাপে আছে। ই আমেৰিকা যুক্তৰাষ্ট্ৰত ৯/১১-ৰ পৰৱৰ্তী সময়ত অনুপ্ৰৱেশকাৰীক আটক কৰা আৰু তাৰ প্ৰতি আমেৰিকাৰ জনসাধাৰণৰ প্ৰতিক্ৰিয়াৰ এক নথি-পত্ৰ হিচাপে কাম কৰে। সময়ৰ লগে লগে এই প্ৰকল্পটো বিকশিত হৈছে আৰু ইয়াৰ ফলস্বৰূপে হাউ ডু ইউ চি দ্য ডিছএপিয়াৰ্ড? নামৰ এখন চুটি ছবিৰ লগতে এটা ৱেব প্ৰকল্পও নিৰ্মাণ কৰা হৈছে। অন্যান্য সামগ্ৰীৰ ভিতৰত ট্ৰান্সক্ৰিপ্ট, ভিডিঅ'ৰ টুকুৰা আৰু ৰেডিঅ' ক্লিপ অন্তৰ্ভুক্ত কৰা হৈছে।

দৃশ্য শিল্পৰ কামৰ উপৰি ঘনীয়ে এগৰাকী সাংবাদিক হিচাপে কাম কৰে। তেওঁ বিশেষকৈ আফগান প্ৰবাসীসকলক প্ৰভাবিত কৰা বিষয়সমূহৰ ওপৰত লেখা-মেলা আৰু বক্তৃতা প্ৰদান কৰে। তেওঁ এগৰাকী আৰ্কাইভলজিষ্টও। তেওঁ ১৯৭৮–১৯৯১ চনলৈ দেশখনৰ কমিউনিষ্ট শাসনকালত আফগান চৰকাৰী চলচ্চিত্ৰ নিৰ্মাতাসকলে নিৰ্মাণ কৰা কৰ্মসমূহ ডিজিটেল ৰূপ দিয়া আৰু পুনৰ্নিৰ্মাণ কৰাৰ বাবে কাম কৰিছে। ইয়াৰ উপৰি তেওঁ মন্তব্য কৰে যে ৰেডিঅ' টেলিভিছন আফগানিস্তানৰ ওচৰত এক "অসাধাৰণ সমৃদ্ধ অডিঅ’ভিজুৱেল আৰ্কাইভ আছে যি অধিক দৃষ্টি আকৰ্ষণৰ যোগ্য।"

তথ্যসূত্ৰ

বাহ্যিক সংযোগ

শ্ৰেণী:ফটোগ্ৰাফাৰ
ৰাজীৱ গান্ধী কিশোৰী সবলীকৰণ আঁচনি

ৰাজীৱ গান্ধী কিশোৰী সবলীকৰণ আঁচনি চমুকৈ সবলা আঁচনি ভাৰত চৰকাৰৰ দ্বাৰা পৰিচালনা কৰা কিশোৰী সবলীকৰণ বাবে আঁচনি। ২০১১ চনত এই যোজনা প্ৰৱৰ্তন কৰা হৈছিল আৰু মহিলা আৰু শিশু বিকাশ মন্ত্ৰালয়ে ইয়াক ৰূপায়ণ কৰে। উক্ত আঁচনিৰ অধীনত ১১-১৮ বছৰৰ বয়সৰ কিশোৰীসকলক সাঙুৰি লোৱা হৈছে। ১১ৰ পৰা ১৮ বছৰ বয়সৰ কিশোৰীসকলক পুষ্টি, স্বাস্থ্যৰ যতন আৰু দক্ষতা প্ৰদানৰ জৰিয়তে সবলীকৰণ কৰাই ‘সবলা’ আঁচনিখনৰ মুখ্য উদ্দেশ্য।

ইতিহাস

২০০০-০১ চনত ভাৰত চৰকাৰে কিশোৰীসকলৰ সশক্তিকৰণৰ আঁচনি আৰম্ভ কৰিছিল। আঁচনিখন ২০০৯ চনলৈকে অব্যাহত আছিল। ইয়াক দেশৰ ২০০খন পিছপৰা জিলাত কাৰ্যকৰী কৰা হৈছিল। মহিলা আৰু শিশু বিকাশ মন্ত্ৰালয়ৰ সৌজন্যত ২০১১ চনৰ ১ এপ্ৰিল তাৰিখৰ পৰা সবলা নামেৰে সমগ্ৰ দেশতে একেটা আঁচনি ৰূপায়ণ কৰা হৈছিল। আঁচনিখনৰ অৰ্থনৈতিক বোজা কেন্দ্ৰই ১০০ শতাংশ বহন কৰি আছে।

উদ্দেশ্য

আঁচনিখনৰ মুখ্য উদ্দেশ্যসমূহ হৈছে
কিশোৰীসকলৰ আত্ম-বিকাশ আৰু সবলীকৰণ সক্ষম কৰিবলৈ তেওঁলোকৰ পুষ্টি আৰু স্বাস্থ্যৰ স্থিতি উন্নত কৰা।
স্বাস্থ্য, পৰিচ্ছন্নতা, পুষ্টি, কৈশোৰ প্ৰজনন আৰু যৌন স্বাস্থ্য আৰু পৰিয়াল আৰু শিশুযত্নৰ বিষয়ে সজাগতা বৃদ্ধি কৰা।
ঘৰ-আধাৰিত দক্ষতা, জীৱন দক্ষতা উন্নত কৰা আৰু বৃত্তিগত দক্ষতাৰ বাবে ৰাষ্ট্ৰীয় দক্ষতা বিকাশ কাৰ্যসূচীৰ সৈতে একত্ৰিত কৰা
স্কুলৰ কিশোৰীসকলৰ পৰা আনুষ্ঠানিক/অনানুষ্ঠানিক শিক্ষালৈ মূলসুঁতিলৈ অনা
বিদ্যমান ৰাজহুৱা সেৱা যেনে প্ৰাথমিক স্বাস্থ্য কেন্দ্ৰ, সম্প্ৰদায় স্বাস্থ্য কেন্দ্ৰ, ডাকঘৰ, বেংক, আৰক্ষী থানা আদিৰ বিষয়ে তথ্য/নিৰ্দেশনা প্ৰদান কৰা।

বিৱৰণ

এই আঁচনিৰ অধীনত কিশোৰীসকলক প্ৰতি বছৰত ৩০০ দিনৰ বাবে ৬০০ কেলৰিযুক্ত অতিৰিক্ত পুষ্টি, ১৮-২০ গ্ৰাম প্ৰ’টিনযুক্ত আহাৰ যোগান ধৰা হয়। ইয়াৰ উপৰি কিশোৰীসকলক স্বাস্থ্য পৰীক্ষা, সংমোদন সেৱা, পুষ্টি আৰু স্বাস্থ্য শিক্ষা, পৰিয়াল কল্যাণ পৰামৰ্শদান, দক্ষতা বিকাশ শিক্ষা, ৰাজহুৱা সেৱা লাভৰ শিক্ষা আৰু বৃত্তিগত প্ৰশিক্ষণ আদিৰ সুবিধসমূহ প্ৰদান কৰা হয়। অসমত অংগনবাড়ী কেন্দ্ৰসমূহত ‘সবলা’ আঁচনি ৰূপায়িত হয়। বৰ্তমান ১৯,২৯৮টা অংগনবাড়ী কেন্দ্ৰত আঁচনিখন ৰূপায়ণ কৰি থকাৰ উপৰি ৭৮টা প্ৰকল্পত আঁচনিখন কাৰ্যক্ষম হৈ আছে।

এই আঁচনি অনুসৰি কিশোৰীসকলক নিম্নলিখিত ধৰণে সেৱা একত্ৰিত ৰূপত প্ৰদান কৰা হয়:
পুষ্টিৰ ব্যৱস্থা
লো আৰু ফলিক এচিড পৰিপূৰক টেবলেট
স্বাস্থ্য পৰীক্ষা আৰু সংমোদন সেৱাসমূহ
পুষ্টি আৰু স্বাস্থ্য শিক্ষা
পৰিয়াল কল্যাণ, কৈশোৰ প্ৰজনন আৰু যৌন স্বাস্থ্য, শিশু যত্ন পদ্ধতি আৰু গৃহ ব্যৱস্থাপনা ৰ ওপৰত পৰামৰ্শ/নিৰ্দেশনা
জীৱন দক্ষতা শিক্ষা আৰু ৰাজহুৱা সেৱা প্ৰাপ্ত কৰা
ৰাষ্ট্ৰীয় দক্ষতা বিকাশ নীতিৰ অধীনত ১৬ বছৰ বা তাতকৈ অধিক বয়সৰ ছোৱালীৰ বাবে বৃত্তিমূলক প্ৰশিক্ষণৰ ব্যৱস্থা কৰা।

ইয়াৰ অধীনত কিশোৰীসকলক লো আৰু প্ৰ'টিন টেবলেট আৰু অন্যান্য অত্যাৱশ্যকীয় পুষ্টি প্ৰদান কৰা হয়। আঁচনিখন ১১ৰ পৰা ১৪ বছৰ বয়সৰ ছোৱালীৰ বাবে মধ্যাহ্ন ভোজন আঁচনিৰ দ্বাৰা আৰু ১৫ৰ পৰা ১৮ বছৰ বয়সৰ কিশোৰীসকলৰ বাবে অংগনৱাড়ী কেন্দ্ৰৰ পৰা ৰূপায়ণ কৰা হয়। আঁচনিখনে প্ৰতি কিশোৰীৰ বাবে প্ৰতিদিনে ৫ টকা মূল্যৰ পুষ্টিৰ বাবে ব্যয়ৰ ব্যৱস্থা কৰিছে।

যোগ্যতা

এই কাৰ্যসূচীত দেশৰ সকলো ৰাজ্য আৰু কেন্দ্ৰীয় শাসিত ২০০খন নিৰ্বাচিত জিলাৰ সকলো একত্ৰিত শিশু উন্নয়ন সেৱা প্ৰকল্পৰ অধীনত ১১ বছৰৰ বয়সৰ পৰা ১৮ বছৰ বয়সৰ কেৱল বিদ্যালয়ৰ বাহিৰৰ কিশোৰীসকলক সামৰি লোৱা হৈছে। লক্ষ্য গোটক ১১-১৫ বছৰ আৰু ১৫-১৮ বছৰ বয়সত উপ গোটত বিভক্ত কৰা হৈছে।

তথ্য উৎস

শ্ৰেণী:ভাৰতৰ চৰকাৰী যোজনা আৰু নীতি
বিবেক দেবৰয়

বিবেক দেবৰয়ৰ ১৯৫৫ চনৰ ২৫ জানুৱাৰিত তেখেতৰ জন্ম হৈছিল। ব্যক্তিগত জীৱনত তেওঁ এজন অৰ্থনীতিবিদ। নতুন দিল্লীত অৱস্থিত চেন্টাৰ ফৰ পলিচি ৰিচাৰ্চ নামৰ প্ৰতিষ্ঠানত তেওঁ ২০০৭ চনলৈ অধ্যাপকতা কৰিছিল। চিংগাপুৰ ৰাষ্টীয় বিশ্ববিদ্যালয়তো তেওঁ প্ৰবাসী অধ্যাপক হিচাপে কৰ্মৰত আছিল। বৰ্তমান তেওঁ ভাৰত চৰকাৰৰ যোজনা সমিতিৰ এজন পুৰ্নকালিন সদস্য। বৰ্তমান ভাৰতবৰ্ষৰ ৰেল বাজেট খন নিৰ্মানত দেবৰয় দেবৰ বিশেষ অৰিহনা আছে।

জীৱনী

দেবৰয় দেৱে ৰামকৃষ্ণ মিচন নৰেন্দপুৰৰ পৰা প্ৰাথমিক শিক্ষা গ্ৰহন কৰে। তেখেতে কলিকতা বিশ্ববিদ্যালয়ৰ অন্তৰ্গত প্ৰেচিডেন্ছী মহাবিদ্যালয়ৰ পৰা উচ্চশিক্ষা গ্ৰহন কৰে আৰু লগতে দিল্লী অৰ্থনিতি বিদ্যালয়ৰ পৰা অৰ্থনৈতিক শিক্ষা গ্ৰহন কৰে। দেবৰয় দেৱে পিছলৈ কেমব্ৰীজ বিশ্ববিদ্যালয়ৰ অন্তৰ্গত ট্ৰিনিটি মহাবিদ্যালয়তো শিক্ষা গ্ৰহন কৰিছিল। তেও ভাৰতবৰ্ষৰ বিত্ত মন্ত্ৰালয়ৰ বিশেষ উপদেশদাতা ৰ লগতে মুখ্য সম্পাদক আছিল। তেওঁ ৰাজিৱ গান্ধী ব্যবসায়ী প্ৰতিস্থানৰ আৰু পি.এইচ.ডি কেন্দৰ নিৰ্দেশক আছিল। ব্যক্তিগত জীৱনত তেওঁ বহুতো মুল্যৱান গ্ৰন্থ লিখাৰ ওপৰিও ভাৰতৰ বাণিজ্যক কাকতবোৰতো তেওঁৰ মুল্যবান লিখনি লেখত লবলগিয়া।

বিবেক দেৱৰয় ২০০৪ চনৰ পৰা ২০০৯ চনলৈ ৰাষ্টীয় নিৰ্মান প্ৰতিষ্ঠান পৰিষদৰ সদস্য হিচাপে সেৱা আগবঢ়াইছিল। ২০১৩ চনলৈ দেবৰয় দেৱে ৰাজস্থান চৰকাৰৰ বিত্তিয় বিভাগৰ সদস্য হিছাপে কাম কৰিছিল। ২০১৪ বৰ্ষলৈ তেও ৰেল মন্ত্ৰালয়ৰ বিশেষ বিভাগৰ অধ্যক্ষ আছিল। প্ৰেছিডেন্চী মহাবিদ্যালয় কলিকতা, গোখলে ৰাজনীতি আৰু বাণিজ্যিক প্ৰতিষ্ঠান, ভাৰতীয় বাণিজ্যিক প্ৰতিষ্ঠানত ৰাষ্টীয় পৰিষদ তথা বাণিজ্যিক বিষয়ত বিশেষ শিক্ষা দান কৰিছিল।

দেবৰয় দেৱে ২০১০ চনত ভাৰতৰ পুণ্য গ্ৰন্থ মহাভাৰতৰ ইংৰাজি ভাষাত অনুবাদ আৰম্ভ কৰিছিল আৰু ২০১৪ চনত ১০টা খণ্ডত প্ৰকাশ কৰি উলিয়াইছিল।

ভাৰতবৰ্ষৰ চতুৰ্থ বিশেষ সন্মান পদ্মশ্ৰী সন্মানেৰে তেওঁক কেন্দ্ৰীয় চৰকাৰে ২০১৫ চনত সন্মানিত কৰে।

শ্ৰেণী:ভাৰতৰ ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:অৰ্থনীতিবিদ
লুচিয়া অলডানা

কাৰমেন লুচিয়া অলডানা ৰোলডান (জন্ম: ৯ মাৰ্চ ১৯৯২) এগৰাকী কলম্বিয়ান মডেল আৰু সৌন্দৰ্য প্ৰতিযোগিতাৰ খিতাপ বিজয়ী, যিয়ে মিছ কলম্বিয়া ২০১২ খিতাপ জয় কৰিছিল। অলডানাই মিছ ইউনিভাৰ্ছ ২০১৩ ত কলম্বিয়াক প্ৰতিনিধিত্ব কৰিছিল। তেওঁৰ পৰৱৰ্তী মিছ কলম্বিয়া পউলিনা ভেগাই মিছ ইউনিভাৰ্ছ ২০১৪ জয় কৰাৰ পূৰ্বে অলডানা আছিল কলম্বিয়াৰ খিতাপবিহীন ধাৰাৰ অন্তিমগৰাকী প্ৰতিনিধি।

প্ৰাৰম্ভিক জীৱন

অলডানা কলম্বিয়াৰ কেলিৰ এক নিম্ন মধ্যবিত্ত পৰিয়ালত ডাঙৰ-দীঘল হৈছিল। তেওঁ গৃহিণী মাৰিয়া কন্সৱেলো ৰোলডান আৰু অধিবক্তা হেক্টৰ অলডানাৰ পাঁচটা সন্তানৰ ভিতৰত আটাইতকৈ সৰু। অলডানাই চৰকাৰী বিদ্যালয় ইনষ্টিটিউট' টেকনিক' ইণ্ডাষ্ট্ৰিয়েলৰ পৰা শিক্ষা সমাপ্ত কৰিছিল। তেওঁ শৈশৱত কেথলিক হিচাপে ডাঙৰ-দীঘল হৈছিল যদিও ২০০৩ চনত ১১ বছৰ বয়সৰ পৰা তেওঁৰ পৰিয়াল কেলিৰ 'আভিভাণ্ডো লা ফে' নামৰ এখন প্ৰটেষ্টাণ্ট গীৰ্জাৰ সদস্য হয়। অলডানাই নিজকে প্ৰটেষ্টাণ্ট হিচাপে চিনাকি দিয়ে।

শিক্ষা

সৌন্দৰ্য প্ৰতিযোগিতাত বিজয়ী হোৱাৰ সময়লৈকে তেওঁ 'ইউনিভাৰ্চিডাড অটোনোমা ডি অক্সিডেণ্ট'ত সাংবাদিকতা বিষয়ত স্নাতক বৰ্ষৰ অধ্যয়ন কৰি আছিল। তেওঁৰ এটা ডাঙৰ সপোন হৈছে এটা টেলিভিছন অনুষ্ঠানৰ প্ৰযোজক আৰু পৰিচালক হোৱা।

মিছ কলম্বিয়া

২০১২ চনৰ ১২ নৱেম্বৰ, সোমবাৰে নিশা কাৰ্টাজেনা ডি ইণ্ডিয়াছৰ কনভেনচন চেন্টাৰ জুলিঅ' চিজাৰ টুৰ্বে আয়ালাৰ গেথচেমেন প্ৰেক্ষাগৃহত অনুষ্ঠিত মিছ কলম্বিয়া সৌন্দৰ্য প্ৰতিযোগিতাৰ ৭৮ সংখ্যক সংস্কৰণত মিছ ভাল্লে লুচিয়া অলডানাক মিছ কলম্বিয়া ২০১১-ৰ বিজয়ী ডেনিয়েলা আলভাৰেজে মিছ কলম্বিয়া ২০১২-ৰ মুকুট পিন্ধায়। ইয়াৰ পিছত তেওঁ ৰাছিয়াৰ মস্কোত অনুষ্ঠিত মিছ ইউনিভাৰ্ছ ২০১৩-ত অংশগ্ৰহণ কৰিছিল, কিন্তু ছেমি ফাইনেলত স্থান লাভ কৰিবলৈ সক্ষম নহ’ল।

তথ্যসূত্ৰ

বাহ্যিক সংযোগ

মিছ কলম্বিয়াৰ আনুষ্ঠানিক ৱেবছাইট

শ্ৰেণী:মডেল
শ্ৰেণী:সৌন্দৰ্য প্ৰতিযোগী
পীতাম্বৰ সিদ্ধান্তবাগীশ

পীতাম্বৰ সিদ্ধান্তবাগীশ (১৫২৫-১৬১৫) হ'ল কামৰূপীয় স্মৃতি ধাৰাৰ সৰ্বশ্ৰেষ্ঠ নিবন্ধকাৰ। এইজন পণ্ডিত মঙ্গলদৈৰ নিকটৱৰ্তী অঞ্চলত জন্ম হৈছিল আৰু নিজ পাণ্ডিত্যৰ বলত তেখেতে ৰজা নৰনাৰায়ণৰ মৃত্যুৰ পিছত তেওঁৰ পুত্ৰ ৰজা লক্ষ্মীনাৰায়ণৰ (১৫৮৪-১৬২২) সভাতো কাৰ্যনিৰ্বাহ কৰিছিল। পিছলৈ তেখেতে ক্ৰমে ৰজা ৰঘুদেৱ, পৰীক্ষিত নাৰায়ণ আৰু বলিনাৰায়ণৰ সভা শুৱনি কৰে। তেখেতৰ পৰামৰ্শমতে ৰঘূদেৱে হাজোত হয়গ্ৰীৱ মাধৱ মন্দিৰ নিৰ্মাণ কৰায়। সিদ্ধান্তবাগীশে গ্ৰন্থসমূহৰ পুষ্পিকাত পৃষ্ঠপোষক ৰজাসকলৰ নামোল্লেখ কৰিছে আৰু নিজৰ বিস্তৰ অধ্যয়ন আৰু পাণ্ডিত্যৰ কথাও ঘোষণা কৰিছে। প্ৰথম খনত ন্যায়াধিকৰণ আৰু ন্যায়পালিকাৰ বাবে বিধি বিধান, দ্বিতীয়খনত বিভিন্ন গোচৰ নিষ্পত্তিৰ ব্যৱস্থা আৰু তৃতীয়খনত অপৰাধৰ শাস্তি বিধানৰ ব্যৱস্থা দিয়া আছে। পত্ৰ কৌমুদীত ৰাজকীয় চিঠি পত্ৰ আৰু ৰাজহুৱা সূচনা আদি লিখাৰ বিভিন্ন নিয়ম দিয়া হৈছে। ভালেকেইখন গ্ৰন্থত অসমীয়া হিন্দু সমাজত মানিবলগীয়া নিত্য-নৈমিত্তিক কৰ্মৰ বিষয়ে কোৱা হৈছে।

তথ্যসূত্ৰ

শ্ৰেণী:অসমীয়া সাহিত্যিক
লতা মংগেশকাৰ

লতা মংগেশকাৰ বা লতাজী (২৮ ছেপ্টেম্বৰ ১৯২৯ - ৬ ফেব্ৰুৱাৰী ২০২২) ভাৰতবৰ্ষৰ এগৰাকী নেপথ্য গায়িকা আছিল। লতাজীয়ে এতিয়ালৈকে ত্ৰিশটাৰো অধিক ভাষাত কণ্ঠদান কৰিছে। তেওঁ এক হাজাৰৰো বেছি ভাৰতীয় ছবিত গান গাইছে। ২০২২ চনৰ ৬ ফেব্ৰুৱাৰীত ক'ভিডত আক্ৰান্ত হৈ চিকিৎসাধীন হৈ থকা কণ্ঠশিল্পীগৰাকীৰ দেহাৱসান ঘটে।

উদ্ধৃতিসমূহ

যি কামেই কৰা, মনপুতি কৰা৷ কামৰ মাজত নিজক পাহৰি যোৱা৷ সাধনা কৰা৷ সাধনাৰ মাজত নিজক বিলীন কৰি দিয়া৷
আশা আৰু হেঁপাহে মানুহক গতিশীলতা প্ৰদান কৰে৷
আচলতে বাহ্যিক প্ৰভাৱবোৰে মোক গায়ক কৰি তুলিব পৰা নাছিল। সংগীত মোৰ ভিতৰত আছিল। মই তাৰে ভৰি পৰিছিলো
মানুহে জীৱনত ধন্য হোৱা উচিত, তেওঁৰ বন্ধুসকলৰ সৈতে, যিসকল "আইনা আৰু ছাঁ" দুয়োটা! আইনাই মিছা নকয় আৰু ছাঁ কেতিয়াও আঁতৰি নাযায়।
মহম্মদ ৰফী চাহাব আৰু মই ৰয়েল্টী ৰাইটক লৈ কাজিয়া কৰিছিলোঁ। বিশিষ্ট কণ্ঠশিল্পী আৰু সংগীতজ্ঞসকলে অংশগ্ৰহণ কৰা এখন সভাত তেওঁ থিয় হৈ কৈছিল, মেঁ আজ ছে লতা কে সাথ নহয় গাওংগা। মই উত্তৰ দিছিলোঁ, “ৰফি চাব, এক মিনিট। আপ নেঁহি গায়েংগে মেৰে সাথ য়হ গলত বাত হ্যেয়। মেঁ আপকে সাথ নেহীঁ গাওংগী’’। মই ধুমুহাৰ দৰে ওলাই আহি মোৰ সকলো সংগীতকাৰক তালৈ মাতিলোঁ আৰু তাৰ পিছত তেওঁলোকক জনাই দিলোঁ যে ৰফি চাহাবৰ সৈতে দ্বৈত গাবলৈ হ’লে আন এজন গায়কক ৰছীৰে বান্ধি দিয়ক।

লতা সম্পৰ্কে বিভিন্নজনৰ মন্তব্য

“প্ৰকাশ কৰিব নোৱাৰাখিনিকো প্ৰকাশ কৰিব পৰাখিনিয়েই হ’ল শব্দ। প্ৰকাশ কৰাখিনিক শক্তি আৰু সচেতনতাৰে অনুভৱ কৰাখিনিয়েই হ’ল ‘নাদ’। ‘আৱেগ’ আৰু ‘অনুভৱ’ৰে সচেতনতাক অনুভৱ কৰি ইয়াক সৃষ্টিশীলতা আৰু স্পৰ্শকাতৰতাৰ সৰ্বোচ্চ পৰ্যায়লৈকে লৈ যাব পৰাটোৱেই হৈছে ‘সংগীত’। শৌৰ্য আৰু মাতৃ চেনেহৰ পৰশেৰে সংগীতক অনুভৱ কৰিব পাৰি। ই মানুহক দেশপ্ৰেম আৰু কৰ্তব্যপৰায়ণতাৰ শিখৰ পৰ্যন্ত লৈ যাব পাৰে। সংগীতৰ এই শক্তিক আমি প্ৰত্যক্ষ কৰাৰ সৌভাগ্য লাভ কৰিছিলো লতা দিদিৰ ৰূপত”৷(নৰেন্দ্ৰ মোডী)
“লতাজীয়ে সংগীতক পূজা কৰিছিল, কিন্তু তেওঁৰ গীতৰে দেশপ্ৰেম আৰু ৰাষ্ট্ৰ সেৱা অনুপ্ৰাণিত হৈছিল”।(নৰেন্দ্ৰ মোডী)

উৎস

বাহ্যিক সংযোগ

Category:ভাৰতৰ ব্যক্তি
Category:ভাৰতীয় কণ্ঠশিল্পী
Category:ভাৰত ৰত্ন বঁটা বিজয়ী
Category:দাদাচাহেব ফাল্কে বঁটা বিজয়ী
Category:পদ্ম বিভূষণ বঁটা বিজয়ী
Category:পদ্মভূষণ বঁটা বিজয়ী
Category:মৃত ব্যক্তি
শ্ৰেণী:নাৰী
গুপ্ত লিপি

গুপ্ত লিপি (কেতিয়াবা গুপ্ত ব্ৰাহ্মী লিপি বা উত্তৰ-ব্ৰাহ্মী লিপি বুলিও কোৱা হয়) হৈছে সংস্কৃত ভাষা লিখিবলৈ ব্যৱহৃত এটা প্ৰাচীন লিপি। এই লিপিখন ভাৰতীয় উপমহাদেশৰ গুপ্ত সাম্ৰাজ্যৰ সৈতে গভীৰভাৱে সম্পৰ্কিত। গুপ্ত যুগটো আছিল অৰ্থনৈতিক সমৃদ্ধি আৰু ধৰ্মীয় তথা বৈজ্ঞানিক বিকাশৰ এক গুৰুত্বপূৰ্ণ সময়। গুপ্ত লিপিৰ উদ্ভৱ ব্ৰাহ্মী লিপিৰ পৰা হৈছিল আৰু ইয়াৰ পৰা শাৰদা লিপি আৰু সিদ্ধম লিপিৰ বিকাশ ঘটে। এই লিপিসমূহৰ পৰা পিছলৈ বহুতো গুৰুত্বপূৰ্ণ ভাৰতীয় লিপিৰ জন্ম হয়। ইয়াৰ ভিতৰত আছে দেৱনাগৰী লিপি (১৯শ শতিকাৰ পৰা সংস্কৃত ভাষা লিখিবলৈ আটাইতকৈ বহুল ব্যৱহৃত লিপি), গুৰমুখী লিপি (পঞ্জাবী ভাষাৰ বাবে), ওড়িয়া লিপি, অসমীয়া-বাংলা লিপি আৰু তিব্বতী লিপি।

বৰ্ণমালা

গুপ্ত বৰ্ণমালাত মুঠ ৩৭টা বৰ্ণ আছে। ইয়াৰ ভিতৰত ৩২টা ব্যঞ্জনবৰ্ণ আৰু ৫টা স্বৰবৰ্ণ। অসমীয়াৰ দৰে গুপ্ত লিপিতো ব্যঞ্জনবৰ্ণৰ সৈতে স্বৰমাত্ৰা সংযোগ কৰাৰ ব্যৱস্থা আছে আৰু ব্যঞ্জনবৰ্ণৰ সৈতে ব্যঞ্জনবৰ্ণ সংযোগ কৰি যুক্তবৰ্ণ গঠনৰ প্ৰচলনো দেখা যায়।

স্বৰবৰ্ণ

অ ই উ এ ও ঋ
আ ঔ

ব্যঞ্জনবৰ্ণ

ক খ গ ঘ ঙ
চ ছ জ ঝ ঞ
ট ঠ ড ঢ ণ
ত থ দ ধ ন
প ফ ব ভ ম
য ৰ ল ৱ
শ ষ স হ

ইউনিক'ডত

ইউনিক'ড ষ্টেণ্ডাৰ্ডত স্পষ্টভাৱে কোৱা হোৱা নাই যে গুপ্ত লিপিক ব্ৰাহ্মীৰ শৈলীগত ভিন্নতা বুলি গণ্য কৰা হয়, যদিও ব্ৰাহ্মী এনকোডিঙৰ ব্যৱহাৰ এটা পদ্ধতি।

তথ্যসূত্ৰ

শ্ৰেণী:লিপি
আলীৰেজা গাছেমী

আলীৰেজা গাছেমী (জন্ম: ১৯৯০) এগৰাকী ইৰানীয় চিত্ৰনাট্যকাৰ, চলচ্চিত্ৰ পৰিচালক আৰু প্ৰযোজক। তেওঁ মূলতঃ ইন দা লেণ্ড অৱ ব্ৰাদাৰ্ছ চলচ্চিত্ৰখন পৰিচালনা কৰাৰ বাবে পৰিচিত, যাৰ বাবে তেওঁ ছাণ্ডান্স চলচ্চিত্ৰ মহোৎসৱত পৰিচালনাৰ বঁটা লাভ কৰিছিল।

প্ৰাৰম্ভিক জীৱন আৰু শিক্ষা

গাছেমীয়ে তেহৰাণ কলা বিশ্ববিদ্যালয়ৰপৰা স্নাতক ডিগ্ৰী লাভ কৰে, য’ত তেওঁ চলচ্চিত্ৰ বিষয়ত অধ্যয়ন কৰিছিল। পৰৱৰ্তী সময়ত তেওঁ জাৰ্মানীৰ ফিল্ম একাডেমী বাডেন-ৱুৰ্টেমবাৰ্গত অধ্যয়ন কৰে। ইয়াৰ উপৰি তেওঁ কান চিনেমা ডি ডেমেইন (২০১৮) আৰু বাৰ্লিনেল টেলেণ্টছ (২০২২)-ৰ এজন প্ৰাক্তন ছাত্ৰ।

কৰ্মজীৱন

গাছেমীয়ে প্ৰথমবাৰৰ বাবে তেওঁৰ হ্ৰস্বদৈৰ্ঘ্য চলচ্চিত্ৰ লাঞ্চ টাইম (২০১৭)-ৰ জৰিয়তে আন্তঃৰাষ্ট্ৰীয় স্বীকৃতি লাভ কৰে, যিখন ৭০সংখ্যক কান চলচ্চিত্ৰ মহোৎসৱত হ্ৰস্বদৈৰ্ঘ্য চলচ্চিত্ৰৰ পাম ডি অ’ৰ বঁটাৰ বাবে মনোনীত হৈছিল। পিছলৈ তেওঁ কেইবাখনো হ্ৰস্বদৈৰ্ঘ্য চলচ্চিত্ৰ পৰিচালনা আৰু সহ-লেখন কৰে, যাৰ ভিতৰত আছিল বেটাৰ দেন নীল আৰ্মষ্ট্ৰং (২০১৯), এক্সট্ৰা চচ (২০২০) আৰু ছলাৰ ইক্লিপ্স (২০২১)। এই কৰ্মৰাজি বহুতো চলচ্চিত্ৰ মহোৎসৱত প্ৰদৰ্শিত হৈছিল আৰু ইয়াৰ অভিনৱ কাহিনীভাগ আৰু বিষয়-বস্তুৰ গভীৰতাৰ বাবে সমালোচকৰ প্ৰশংসা লাভ কৰিছিল।

চলচ্চিত্ৰ নিৰ্মাণৰ উপৰি গাছেমী চলচ্চিত্ৰ মহোৎসৱৰ আয়োজনৰ সৈতেও সক্ৰিয়ভাৱে জড়িত আছিল। তেওঁ ২০১৪ চনত ১১সংখ্যক নাহাল আন্তঃৰাষ্ট্ৰীয় হ্ৰস্বদৈৰ্ঘ্য চলচ্চিত্ৰ মহোৎসৱৰ পৰিচালক হিচাপে কাৰ্যনিৰ্বাহ কৰিছিল আৰু ২০১৫ চনত গ্ল’ব আন্তঃৰাষ্ট্ৰীয় নিৰ্বাক চলচ্চিত্ৰ মহোৎসৱ প্ৰতিষ্ঠা কৰিছিল। ২০২১ চনত তেওঁক ইৰানীয় হ্ৰস্বদৈৰ্ঘ্য চলচ্চিত্ৰ একাডেমী বঁটা (আইএছএফএ বঁটা)-ৰ পৰিচালক হিচাপে নিযুক্ত কৰা হয়, যিয়ে ইৰানত হ্ৰস্বদৈৰ্ঘ্য চলচ্চিত্ৰ আৰু চলচ্চিত্ৰ নিৰ্মাতাসকলৰ স্বীকৃতিৰ ক্ষেত্ৰত অধিক অৱদান যোগায়।

তেওঁৰ প্ৰথম পূৰ্ণদৈৰ্ঘ্য চলচ্চিত্ৰ ইন দা লেণ্ড অৱ ব্ৰাদাৰ্ছ (২০২৪) ছাণ্ডান্স চলচ্চিত্ৰ মহোৎসৱত প্ৰদৰ্শিত হয় আৰু ৱৰ্ল্ড চিনেমা প্ৰতিযোগিতা শাখাত শ্ৰেষ্ঠ পৰিচালনাৰ বঁটা লাভ কৰে।

তথ্যসূত্ৰ

বাহ্যিক সংযোগ

শ্ৰেণী:ইৰানৰ ব্যক্তি
শ্ৰেণী:চিত্ৰনাট্য লেখক
শ্ৰেণী:চলচ্চিত্ৰ পৰিচালক
শ্ৰেণী:চলচ্চিত্ৰ প্ৰযোজক